На основу члана 109. став 2, а у вези са чланом 134. тачка 10) Закона о Војсци Србије („Службени гласник РС”, бр. 116/07, 88/09, 101/10 – др. закон, 10/15, 88/15 – УС и 36/18) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**У Р Е Д Б У**

**о изменама и допунама Уредбе о радном времену, одморима и одсуствима професионалних војних лица**

**Члан 1.**

У Уредби о радном времену, одморима и одсуствима професноналних војних лица („Службени гласник РС”, број 107/16), у члану 9. после става 2. додаје се нови став 3, који гласи:

„Запослена која доји дете не може да ради прековремено и ноћу, ако би такав рад био штетан за њено здравље и здравље детета, на основу налаза надлежног здравственог органа.”

Досадашњи став 3. постаје став 4.

**Члан 2.**

У члану 14. после речи: „одмор” додају се речи: „који користи на начин и”.

**Члан 3.**

У члану 16. став 3. број: „15”, замењује се бројем: „31.”

**Члан 4.**

У члану 18. став 1. речи: „порођаја супруге”, замењују се речима: „приликом рођења, односно усвојења детета,”.

У ставу 2. речи: „порођаја супруге”, замењују се речима: „рођења, односно усвојења детета”.

У ставу 3. после речи: „храњеник” додају се запета и реч: „родитељ”.

**Члан 5.**

У члану 22. после става 2. додаје се став 3, који гласи:

„Професионално војно лице има право на сразмеран део одсуства из ст. 1. и 2. овог члана, ако у календарској години има мање од шест месеци обављања службе под отежаним условима.”

**Члан 6.**

У члану 23. после става 2. додаје се став 3, који гласи:

„Професионално војно лице има право на сразмеран део одсуства из ст. 1. и 2. овог члана, ако у календарској години има мање од шест месеци обављања специфичне војне службе.”

**Члан 7.**

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-8979/2019

У Београду, 13. септембра 2019. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |